Achkarren - Alemannische Wikipedia

# Achkarren

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Achkarre«

Achkarren Stadt Vogtsburg im Kaiserstuhl
Koordinade: | 48° 4′ N, 7° 38′ O
Höchi: | 180–360 m ü. NN
Flächi: | 3,53 km²
Iiwohner: | 823 (31. Dez. 2006)
Igmeindig: | 1. Jan. 1975
Poschtleitzahl: | 79235
Vorwahl: | 07662
Lag vu Achkarre im Kaiserschduahl. S Dorf selber un s glaine Gwärbgebiat sin rod izeichnet.

| Dialäkt: Kaiserschdialerisch

Achkarre isch ä Ortsdail vu Vogtsburg im Kaiserschduahl, isch im süedlichschde Deil vu dr Gmarkig vu Vogtsburg gläge un gränzt im Süede an Ihringen a. S Achkarrer Dal im Kaiserschduahl öffnet sich nach Weschde un isch 5 km vum Rhin und 7 km vu (Alt-)Brisach weg. Dr dytschi Hotspot (dr Punkt mit d durchschnittlich höchschde Temperature) liegt zwische d Ortskern vu Achkarre un Ihringe.

## [ändere] Gschicht

Achkarre isch s erschd Mol urkundlich erwähnd wore, wu im Johr 1064 d Kenig Heinrich IV. s Dorf an s Kloschder Ottmarsheim ybertrage het. Wegge archäologischi Spure vu d Bsidlig nimmt mr a, dass es ä zwaidüsigjährige Bsidlig mit Unterbrechige gä het. D Terasse in d Räbe (=Wiberg), wu yberall sin, wu mr au hieluegt, sin nachm Anfang vu d alemannische Bsiedlig ab 260 n. Chr. aglegt wore, wia mr glaubt. Dr Namme Achkarre isch vum althochdytsche "haz karle" abgleidet un emme Namme vun emme fryhe Siedler us dr bnachbarte Gmeind Oberrotwiil gsi, wia mr glaubt.

Iheimischi vuzälle a Sag ybr d Entstehig vu dem Namme: Bim Bau vu d Burg Höhingen uf m Schlossberg hoch ybr m Ort het s Panne gä. Mehrmols isch ä Wage mit Material d sehr steili Hang ufzoge und gschobe wore, bloß um sich kurz vor m Gipfel selbschdständig z mache und wiedr in s Dal z donnere. Bim Ablick vu dere ybli Sach het dr zuakinftigi Schlossherr denno gfluecht "Ach Karren!"

D Burg selbr isch noch Johrhunderte vu ihrem Bestehe zum erschde Mol 1525 im Lauf vum Büraufstand un nach emme Wiederaufbau denno endgiltig im drissigjährige Krieg vu d kaiserlich-katholische Druppe zerstört wore, wo si d Burg gege d Schwede nimmi hän halde könne. Uf m Schloßberg sin hit nur noch Räschd vu Ruine z sähe. Dri Johre nach m End vum drissigjährige Krieg het Achkarre numme 58 Iwohner gha, worum mr animmt, dass ybr 70% vu d ehemaligi Iwohner usgrottet wore sin. 1703 denno isch bi dr Belagerig vu Brisach durch französischi Druppe während m spanische Erbfolgekrieg s Dorf Achkarre faschd komplett zerstört wore. In de Kriegswirre zwische Spotmiddelalter und Neizit isch Achkarre zsämme mit Nochbargmeinde wie Ihringe un Beisach äui mehrmols fir einigi Johr französisch gsi.

Hinterm Bichseberg wu an d Schloßberg agränzd, findet mr ä große Staibruch. Im Middelalter isch d Staibruch fir d Bau vum Brisacher St. Stephansmünschder gnutzt wore un sit kurzem als originali Materialquäll fir notwendigi Reparature "wiederentdeckt" wore.

## [ändere] Alemannisch

S ursprünglichi örtlichi Alemannisch ghört zum Oberrhialemannisch, wo zum Nideralemannische zellt. S "ch" a dr Stell vum hochdytsche "k" wird als "g" odr "k" gsproche: mr said "a glains Hiasli" und nit "a chlais Hiasli". Uffällig isch äui d Verwendig vum korrekte Diminutiv -li statt wie öfder in dr Gegend yblich (un falsch) -le.

## [ändere] Aluegenswürdigkeite

Achkarre ghört zua d dytschi Spitzenwiilage un isch vor allem fir siin Rualändr bzw. Grauburgunder beryhmt, fir welchi d Winzergnosseschafd Achkarre un örtlichi Wiigüatr regelmäßig Priis un Prämie gerntet hän. Näbe dem am Kaiserschduahl vorkommende Lößböde het Achkarre wohl als einzigi Winzergmeind um 50% verwitterte Vulkanbode. S git wie äui in dr Nochbr-Gmeinde schöni Wanderweg in dr Wiiberg.

Uf d Gmarkig vu Achkarre liegt s Naturschutzgebiat Bichseberg mit vieli seldeni Pflanze und Dier. A Wiibau-Museum isch ebefalls z finde. Intressant isch üsserdem a 2,4 km langer geologischer Wiilehrpfad, der ybr d Bode, s Klima, d Räbsorte un d Gschicht vum Wiibau am Kaiserschduahl vuzällt.

Näbe m Wiibau sin dr Främdeverkehr un ä glai Gwärbgebiat direkt in dr Rhinebeni vor Achkarre d wirtschaftlichi Schwärpunkt.

Achkarren vu Weste (Rhinebene) üs gsähe. Vu links nach rächts: Kuppe vum Schloßbergs, Schneckeberg un Dodekopf (höchschdi Erhebig vum Kaiserschduahl) mit Fernsehdurm. | Winterlichs 180-Grad-Panorama vum Dorf Achkarre vu halber Höchi vum Schloßberg, vu dr "Herzig-Hitti" üs gsähe. Sehr hohe Uflösig - druf glicke! | Schlossberg vum Dorf Achkarre im Dal üs gsähe. Dr Höchiunderschied bis zu dr Spitz isch um 150 m. D steil Sydhanglag lossz d besti Wii Achkarrens wachse. | A Ybrblick ybr d Räbsorde, wu in Achkarre abaut wäre. Vu links nach rächts: Riesling, Gwirztraminer, Muskadeller, Wisser Burgunder, Rualänder, Miller-Thurgau, Spätburgunder, Silvaner und Scheurebe.

Dr Artikel basiert uf ´ra freie Ibersetzung vum Artikel „Achkarren“ us dr dytsche Wikipedia. E Lischte mit de dörtige Autore kasch dörte aluege

Kategorie: Artikel uf Oberrhiinalemannisch | Brisgau-Hochschwarzwald

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English